Odense Adresse-Contoirs Efterretninger, 1836-12-23
Telegraphefterretningen er nu fuldstændiggjort, og dens Slutning aabenbar beregnet paa at berolige Gemytterne og neddysse den Bevægelse, der i Forveien kunde være bleven vakt. Men de menneskelige Lidenskaber og Jnteresser ere ikke saa lette at tvinge ind i de forønskede regelrette Former, og heller ikke i nærværende Tilfælde ville Pariserne deele Regjeringens Anskuelser. Marskal Clauzels Slutningsberetning lyder saaledes: "Skjøndt udmattet af Sygdom, har Soldaten opført sig fortræffeligt. I Guelma, en bedre Position end selve Constantine, have vi efterladt en dygtig Garnison, meest bestaaende af indfødte Tropper. Ved saaledes at stille Arabere mod Arabere, har jeg sat den ene imponerende Magt imod den anden, og af den almindelige Stemning tør jeg antage, at vor Magt er stærkere end Achmed Beys. Ved denne Indretning kan maaskee en ny Expedition til Constantineh undværes. Hertugen af Nemours har deelt alle Hærens Møisommeligheder og befinder sig vel." Jkke at tale om, at nogle Journaler benægte Depeschens Ægthed, idet de anføre, at det er en materiel Umulighed, at en saa lang Depesche saa hurtigt kunde være kommen til Paris, da den endog i det bedste Veir maatte have brugt flere Dage, yttre de øvrige sig hver paa sin misbilliggende Maade. De Fleste ere enige i at fordømme Marskallen deels paa Grund af hans formeentligen utidige Snakken om Hertugen af Nemours's Velbefindende, deels fordi han ikke i Forveien har ladet tilbørligen rekognoscere Terrainet, for at faae at vide, om der gaves Floder at passere hvis Leie muligen ved Regnstrømme vilde udvides, deels fordi han ikke engang har forsynet sig med Pontonniers og Værktøi til at slaae Broer med, og deels fordi hans Depesche, skjøndt langtrukken nok, ikke indeholder de ønskelige Detalls om, hvorvidt Ulykken har strakt sig, om han f. Ex har kunne frelse de Saarede og føre dem med sig; hvormange Soldater han har mistet o. s. v. Latterligt synes det ogsaa, naar han senere fortæller, at Soldaterne have opført sig fortræffeligt, skjøndt han i Forveien har berettet, at de have udplyndret den dem betroede Vagage. End mere hadefulde og aldeles utrolige Beskyldninger fremføres mod Regjeringen; endog at denne skulde have opholdt Expeditionen indtil Hertugen af Nemours's Ankomst, for at Constantinehs Jndtagelse kunde indtræffe paa en Tid, at en Efterretning herom kunde gjøre Effekt i Trontalen. Foruden at tabe sig i Gisninger om de Kjendsgierninger, der skulle fuldstændiggjøre Marskallens defekte Beretning, omhandle Dagbladene kun det Spørgsmaal, paa hvem Ansvarligheden for den skeete Ulykke hviler, og i saa Henseende paastaae de ministerielle Tidender, at det er Marskallen, som har forsikkret, at han havde det nødvendige Troppekorps; at det er ham, der har sagt, at Aarstiden var beleilig og at Constantineh vilde overgive sig uden at der løsnedes en Kanon, og at det er ham, der har foretaget Expeditionen tvertimod den til Afrika sendte Kommissions Raad og Villie; - hvorimod den exalterede "National fremkommer med den for Ministrene ligesaa krænkende, som vistnok uforskyldte Paastand: at de ved deres Jntriguer have gjort Alt for at forhindre et lykkeligt Udfald, paa Grund af at Kongen ved sin Tronbestigelse skulde have lovet at opgive Algier, et Løfte han dog ikke hidtil havde vovet at opfylde, da Folket nu engang havde sat sig Koloniens Bevarelse i Hovedet. - Private Breve forsikkre, at, fraregnet Garnisonen og de Saarede, som maatte forblive i Guelma, kun 2000 Md. ere vendte tilbage til Bong, og dog bestod jo netop Garnisonen, efter Marskallens Depesche, for Størstedelen af Landets Jndfødte. Et heelt Regiment Spahis skal paa Tilbagemarschen være bleven nedhugget til sidste Mand af Kabylerne.